### | | | | --- | --- | | | | | --- | | **Teknik- og Miljøudvalget** 16. januar 2020 Sagsnr. 710-2018-679 Dok.nr. 710-2019-251274 Sagsbehandler DPBSTE | | 83.                 Anlægsbevilling til udmatrikulering og vedligehold af opklassificerede veje - Åbent

###

|  |  |
| --- | --- |
| Tidl. politisk behandling | BY 30.10.18, pkt. 170 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en anlægsbevilling
på 1,45 mio. kr. til udmatrikulering og vedligehold af opklassificerede private
fællesveje.

Byrådet godkendte 30. oktober 2018 en samlet plan for
opklassificering af private fællesveje. Af beslutningen fremgår det, at
opklassificeringen skal opdeles i syv etaper. I 2020 vil første, anden og
tredje etape være i gang.

Anlægsbevillingen finansierer udmatrikulerings- og
vedligeholdelsesopgaven i de første etaper.

**VURDERING**

I takt med at vejene opklassificeres, skal de udskilles
matrikulært og vedligeholdes.

Veje, der opklassificeres, skal udskilles matrikulært af en
ekstern landsinspektør. Dette arbejde er omfattende og tidskrævende. Der skal
foretages en fuldstændig fastlæggelse og indmåling af de fremtidige vejskel
efter de faktiske forhold.

Når kommunen overtager ansvaret for de opklassificerede veje
øges kommunens samlede udgifter til vedligeholdelse af asfaltbelægninger i takt
med overtagelsen af vejene. For at fastholde det vedtagne serviceniveau på
kommunale veje, er det nødvendigt at udvide budgettet til vedligeholdelse af
asfaltbelægninger.

**ØKONOMI**

Den samlede udgift til udmatrikulering anslås at være 4,1
mio. kr. Der søges om en anlægsbevilling på 1 mio. kr. i 2020, idet ca. en
fjerdedel af udmatrikuleringsopgaven igangsættes i 2020.

Den samlede udgift til vedligehold af asfaltbelægninger på
opklassificerede veje udgør 1,8 mio. kr. årligt. Da vejene optages løbende over
fire år, udvides budgettet gradvist i denne periode. I 2020 søges der om
450.000 kr. til vedligeholdelsesopgaven.

Den samlede anlægsbevilling udgør dermed 1,45 mio. kr.
Beløbet finansieres af det afsatte rådighedsbeløb i Budget 2020.

Det bemærkes, at de økonomiske konsekvenser ved
opklassificeringen afhænger af omfanget af veje der opklassificeres, prisen på
de enkelte ydelser samt tidpunktet for opklassificeringens ikrafttrædelse.
Udgiften til udmatrikulering og asfaltvedligehold er beregnet på baggrund af
nøgletal.

**INDSTILLING**

Direktøren for Teknik og Miljø indstiller til Byrådet:

1.    At der gives en
anlægsbevilling på 1,45 mio. kr. til udmatrikulering og vedligehold af
opklassificerede veje.

**BESLUTNING**